
Acatistul Sfintei cuvioase Teodora din Alexandria 
(s.v. 11 septembrie / s.n. 24 septembrie) 


Sfânta cuvioasă Teodora din Alexandria ( 491)(s.v. 11 septembrie / s.n. 24 sep- 
tembrie): 


https://www.academia.edu/44155908/Sf% C3% A?2nta_cuvioas% C4% 83 _ Teodora _din_ Alex 
andria_491_11_septembrie 


https://archive.org/details/sf.-teodora-alex. 


https://www.slideshare.net/slideshow/sf-teodora-alex-250410162/250410162 

Materiale despre Sfânta cuvioasă Teodora din Alexandria: 


https://independent.academia.edu/emystea/Sf-cuv-Teodora-din-Alexandra-(11-sept 


https://archive.org/details/Gsteaemy?query=Teodora+din+Alexandria 


https://www.slideshare.net/steaemy 1/search_my_uploads?type=&new=&q=Teodora+din+ 


Alexandria 
&&& 
Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te sălă- 
şluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


2 5 e 


Acatistul Sfintei cuvioase Teodora din Alexandria -l 1 septembrie slujitor Dani: 
https://www.youtube.com/watch?v=dytClnnNc4k&t=6s 


2 5 e 


Tropar, glasul 8: Întru tine, maică, cu osârdie s-a mântuit cel după chip; că, luând 
crucea, ai urmat lui Hristos; şi lucrând, ai învăţat să nu se uite la trup, căci este 
trecător; ci să poarte grijă de suflet, de lucrul cel nemuritor. Pentru aceasta şi cu 
îngerii împreună se bucură, Cuvioasă Maică Teodora, duhul tău. 


Condacul, glas 8: Scăpând de noaptea patimilor, de Dumnezeu cugetătoare cu- 
vioasă Teodora, ai năzuit cu gândul către Soarele Cel Strălucit, omorându-ţi săl- 
tările trupului cu nevoinţă. Pentru aceea, te-ai făcut pildă sihaştilor cu viaţa şi în- 
dreptare celor căzuţi; pentru aceea, te cinstim. 


&&& 


Condacul 1 

Plângând amar pentru păcatul tău te-ai îmbrăcat în haină şi în cuget bărbătesc, 
Sfântă cuvioasă Teodora, iar prin rugăciune și pocăință ai primit iertarea şi mila lui 
Dumnezeu, fericindu-te acum cu Îngerii în Rai. Caută şi spre noi cei mult păcătoşi 
care te strigăm cu umilință: Bucură-te, Sfântă cuvioasă Teodora, luminând sufle- 
tele noastre cu razele pocăinţei! 


Icosul 1 

Îngerii cei luminoşi din Ceruri s-au mirat de bărbăţia cu care ai înfruntat firea 
femeiască, Sfântă Teodora, şi luând alt nume şi înfăţişare nouă te-ai arătat pe tine 
vrednică de a fi numită "dar cinstit şi iubit lui Dumnezeu”. Te rugăm să primeşti 
această rugăciune, prin care te slăvim aşa: 

Bucură-te, cuget smerit şi ascultare desăvârșită; 

Bucură-te, nevoindu-te prin posturi îndelungate; 

Bucură-te, întărindu-ți voinţa cu voia lui Dumnezeu; 

Bucură-te, trăind viaţă îngerească în trup omenesc; 

Bucură-te, că ai supus sălbăticia fiarelor cu puterea Duhului Sfânt; 

Bucură-te, rănind vicleanul diavol cu sabia smereniei; 

Bucură-te, cea binecuvântată cu darul lacrimilor; 

Bucură-te, răbdând asprimea pustiei pentru dulceaţa Raiului lui Dumnezeu; 
Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 2 

Fiind o femeie de neam bun din Alexandria, trăiai cununată după lege cu un băr- 
bat, Sfântă cuvioasă Teodora, însă vicleanul diavol a uneltit să te piardă printr-un 
tânăr bogat care vroia să te ducă la păcatul desfrânării. Acesta a tocmit o vrăjitoare 
pentru a te sfătui să cazi în ispitire, şi tu te-ai dus să vorbeşti cu ea, căci nu te rugai 
lui Dumnezeu: Aliluia! 


Icosul 2 

Vrăjitoarea te-a amăgit, spunându-ţi că dacă faci păcatul pe întuneric, Dumnezeu 
nu îl vede, iar tu, Sfântă Teodora, fiind femei tânără şi neînvăţată ai crezut-o, să- 
vârşind păcatul noaptea pe ascuns. Te chemăm să ne ajuţi, sfântă, să nu cădem în 
înşelăciunile diavolului și îţi zicem aşa: 

Bucură-te, că venind ziua, mintea ta s-a luminat de adevăr; 

Bucură-te, că ai cunoscut păcatul săvârşit; 

Bucură-te, că te-ai ruşinat şi te-ai căit; 

Bucură-te, că îți băteai trupul şi îţi smulgeai părul din cap; 

Bucură-te, că Dumnezeu nu vrea moartea păcătosului; 

Bucură-te, că El uneori îngăduie uneori cădere mare pentru îndreptare desăvârşită; 
Bucură-te, că fapta te-a deşteptat la pocăință; 

Bucură-te, că doreai din tot sufletul iertarea Domnului; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 3 

Copleșită fiind de întristare, te-ai dus la o mănăstire de fecioare, Sfântă cuvioasă 
Teodora, unde stareţa te-a mângâiat şi ţi-a adus aminte de femeia păcătoasă din 
Evanghelie, care cu lacrimi a spălat picioarele lui Hristos şi cu perii capului ei le-a 
şters şi a câştigat de la Dumnezeu iertare de păcatele sale, lucru pentru care 1-ai 
mulţumit şi ei şi lui Dumnezeu: Aliluia? 


Icosul 3 
Apoi te-ai dus acasă, ţi-ai tăiat părul capului, te-ai îmbrăcat în veşminte de bărbat 
şi ai ieșit noaptea pe ascuns, fugind de lume şi de păcate, Sfântă Teodora. Ai ajuns 

la o mănăstire de bărbaţi şi acolo ai cerut să te primească frate vieţuitor cu ei, iar 
noi te lăudăm: 

Bucură-te, că te-ai dat drept bărbat cu numele Teodor; 

Bucură-te, că starețul mănăstirii ţi-a încercat răbdarea și dorirea; 

Bucură-te, că te-a primit şi ţi-a poruncit să faci ascultările mănăstirii; 

Bucură-te, că trăiai în smerenie şi în supunere; 

Bucură-te, că ziua şi noaptea cădeai la îndurările lui Dumnezeu; 

Bucură-te, că mai mare era pocăinţa decât păcatul făcut; 

Bucură-te, că ţi-ai tăiat voia prin lepădarea de sine; 

Bucură-te, că te-ai făcut înger în trup, vas al Duhului Sfânt; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 4 

Aproape de mănăstire era un iezer, unde vieţuia un crocodil care adeseori ieşea şi 
ucidea oameni şi animale, iar egumenul te-a trimis să aduci apă, vrând să ştie ce e 
în tine, Sfântă cuvioasă Teodora. Dar tu te-ai dus cu nădejde în Dumnezeu că faci 
ascultare, te-ai urcat pe spinarea crocodilului care te-a dus la mijlocul lacului să iei 
apă, apoi ai legat fiara ca să nu mai vatăme pe nimeni şi ea de îndată a murit, iar tu 
i-a mulțumit lui Dumnezeu: Aliluia! 


Icosul 4 

Unii monahi s-au pornit cu invidie către tine, Sfântă Teodora, spunând că ai făcut 
aceasta cu farmece, şi au uneltit ca noaptea să te trimită cu vicleşug cu o scrisoare 
la o altă mănăstire, iar drumul până acolo era plin de fiare sălbatice. Noi ne rugăm 
ție așa: 

Bucură-te, că ai pornit la drum fără teamă, în miez de noapte; 

Bucură-te, că o fiară a mers înaintea ta toată calea, apărându-te; 

Bucură-te, că ajungând la mănăstire, fiara a intrat pe neştiute cu tine; 

Bucură-te, că a vrut sa omoare un monah; 

Bucură-te, că tu ai certat-o şi ea a murit pe loc; 

Bucură-te, că făcând semnul crucii pe grumajii răniți ai fratelui, acesta s-a vin- 
decat pe loc; 

Bucură-te, că nu i-ai dat în vileag pe fraţii tăi care au vrut să te piardă; 

Bucură-te, că ai fugit de cinstirea lor, trăind ca mai înainte în smerenie şi ascul- 
tare; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 5 

După câtăva vreme, te-a trimis egumenul să cumperi grâu și ai înnoptat la o mă- 
năstire cu numele Enat care era în drum, sfântă binecuvântată. Acolo se afla şi fiica 
egumenului, fecioară nu tocmai tânără, care era înverşunată cu păcatul desfrânării 
şi a început a te ispiti fără ruşine, dar tu ai alungat-o şi te rugai lui Dumnezeu: 
Aliluia! 


Icosul 5 

Femeia şi-a făcut voia cu altul şi a rămas grea, şi ai ei bătând-o o întrebau cu ci-ne 
a făcut păcatul, iar aceasta a grăit, din îndemn diavolesc, că monahul Teodor a 
siluit-o cand a stat o noapte la mănăstirea unde era tatăl ei egumen. Sfântă Teodo- 
ra, primește laudele noastre: 

Bucură-te, că egumenul tău nu a crezut la început ocara; 

Bucură-te, că după naşterea pruncului, l-au adus la mănăstirea ta; 

Bucură-te, că egumenul s-a pornit cu furie pe tine; 

Bucură-te, că nu ai vrut să te îndreptăţeşti cu nimic, cerându-ţi iertare; 

Bucură-te, că te-au alungat cu prunc cu tot; 

Bucură-te, că ţi-ai făcut o colibă lângă mănăstire; 

Bucură-te, că ai trăit acolo şapte ani, crescând pruncul cu lapte de la păstori; 
Bucură-te, că trăiai în foame şi sete, în frig şi în arșiță; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 6 

Necuratul diavol s-a pornit cu răutate asupra ta, Sfântă cuvioasă Teodora, nesu- 
portând cum înduri ocara şi nedreptatea, şi a început a te înşela arătânduţi-se în 
chipul bărbatului tău şi ai vorbit cu el, te-a ispitit cu iubirea de arginți, apoi s-a pre- 
făcut în boier şi te punea să te închini lui, dar tu nu ai vrut şi te rugai neîncetat lui 
Dumnezeu: Aliluia! 


Icosul 6 

Din pricină că ai stat de vorbă cu diavolul, acesta a prins putere mare asupra ta, 
Sfântă Teodora, şi s-a pornit cu ceată mare de te-a bătut până aproape de moarte. 
Te-au găsit păstorii şi au chemat monahii mănăstirii crezând că ai murit, iar noi te 
slăvim cu aceste cuvinte: 

Bucură-te, că te-au dus la mănăstire să te îngrijească; 

Bucură-te, că egumenul a poruncit să ia copilul de la tine, să îl ducă în mănăstire; 
Bucură-te, că tu ai pornit singură prin pustie, unde iar te-a ispitit diavolul; 
Bucură-te, că de data asta nu ai mai vorbit cu el; 

Bucură-te, că făcând rugăciune, Dumnezeu te-a izbăvit pe veci de ispitirile lui; 
Bucură-te, că ai trăit aşa incă şapte ani în singurătate; 

Bucură-te, că egumenul apoi te-a chemat înapoi; 

Bucură-te, că ţi-a spus că Dumnezeu ţi-a iertat păcatul; 

Bucură-te, Sfântă cuvioasă Teodora, luminând sufletele noastre cu razele po- 
căinței! 


Condacul 7 

Egumenul te-a miluit, Sfântă Teodora, luând de la tine orice ascultare în mănă- 
stire, ca să stai la chilia ta să să te rogi în pace lui Dumnezeu şi să te odihneşti după 
atâtea osteneli, iar tu i-ai mulțumit Domnului: Aliluia! 


Icosul 7 

Ai vieţuit în aceeaşi chilie cu băiatul Teodor, cel care spuneau că e fiul tău, Sfântă 
cuvioasă Teodora, fiindu-i şi mamă și tată şi îngrijindu-te de procopsirea lui duho- 
vnicească. Noi ne rugăm ţie aşa: 

Bucură-te, că îi spuneai să ÎL iubească pe Dumnezeu mai mult decât orice; 
Bucură-te, că îl sfătuiai despre rugăciune şi priveghere; 

Bucură-te, că îl povăţuiai despre post şi smerenie; 

Bucură-te, că îi înfăţişai ascultarea ca cea mai mare virtute; 

Bucură-te, că l-ai învăţat în lupta cu vrăjmașul diavol; 

Bucură-te, că te rugăm şi noi să ne dai învățături sfinte; 

Bucură-te, cea milostivă cu cei care se pocăiesc; 

Bucură-te, aducându-ne mila şi iertarea lui Dumnezeu; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 8 

Toţi fraţii mănăstirii te ştiau cu viaţă sfântă, binecuvântată Teodora. Într-un an s-a 
făcut secetă mare, iar egumenul te-a rugat pe tine să faci rugăciuni, cunoscând că 
eşti plină de dar dumnezeiesc şi Îl chemi pe Dumnezeu neîncetat: Aliluia! 


Icosul 8 

Iar tu, luând binecuvântare de la egumen, ai scufundat vasul în fântână şi l-ai scos 
plin cu apă. Ne minunăm de aceasta şi te lăudăm: 

Bucură-te, că toţi s-au minunat de aceasta; 

Bucură-te, că au avut apă cu îndestulare până a plouat; 

Bucură-te, că nu ai vrut să te arăţi vrednică de laudă; 

Bucură-te, că ai spus că pentru credința egumenului a făcut Dumnezeu minunea; 
Bucură-te, dogorind şi arsura sufletului nostru de setea de Dumnezeu; 

Bucură-te, aducând rouă înmiresmată pe buzele însetate de Adevăr; 

Bucură-te, crescând belşug de har în inimile noastre; 

Bucură-te, că nădăjduim la rugăciunile tale; 
Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 8 (9) 

Ai petrecut așa vreo doi ani, Sfântă Teodora, în tihna rugăciunii, izbăvită de 
Dumnezeu de ispitirile diavoleşti, crescându-l pe copilul Teodor ca şi când era al 
tău, şi în toată ziua şi în toată noaptea te rugai cu lacrimi de pocăință: Aliluia! 


Icosul 8(9) 

Cunoscând de dinainte vremea ieşirii sufletului tău din trup, i-ai dat ultimele po- 
veţe lui Teodor, te-ai rugat cu lacrimi lui Dumnezeu să primească pocăința ta, 
Sfântă Teodora, şi apoi după mult plâns şi tânguire, ai rostit: "Mulţumesc Ţie, prea 
milostive făcătorul meu, că m-ai auzit şi m-ai miluit şi ai izbăvit sufletul meu din 
moarte și ochii mei din lacrimi”, iar sufletul a plecat să Îi cânte lui Dumnezeu din 
Rai: Aliluia! Egumenul se afla şi el în tânguire, căci în noaptea aceea Dumnezeu îi 
arătase o femeie plină de strălucire aflată în mare slavă, şi i-a spus toată pătimirea 
ta de bărbat în trup de femeie, câte ai răbdat pe nedrept, cum ai crescut un copil ca 
şi când era al tău, cu câtă dragoste te-ai rugat pentru cei care te-ai prigonit, nu- 
mindu-te mireasă a Sa şi moștenitoare a împărăției Sale cu toți sfinții. Noi ne 
închinăm şi ne rugăm: 

Bucură-te, că dimineaţa egumenul a pornit să te caute la chilia ta; 

Bucură-te, că vroia să îşi ceară iertare; 

Bucură-te, că te-a găsit adormită în Domnul; 

Bucură-te, că faţa ta strălucea ca a unui înger; 

Bucură-te, că frații au văzut firea ta femeiască; 

Bucură-te, că toți au plâns şi s-au căit; 

Bucură-te, că tu erai deja în ceata de mirese a lui Hristos; 

Bucură-te, că pentru osteneala vremelnică, ai primit odihna veșnică; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 9 

Egumenul a dat poruncă să se păstreze taina, Sfântă Teodora şi a chemat la mă- 
năstirile chipurile pentru un praznic mare pe cei care puseseră cleveteală asupra ta 
si a pruncului, şi îi aştepta cu un cântec spre Dumnezeu: Aliluia! 


Icosul 9 
Ajugând aceștia, egumenul i-a dus în chilia ta, Sfântă Teodora, spunându-i egu- 
menului Enatului că bărbatul fiicei lui a murit, iar el s-a bucurat că vei lua răsplată 

de la Dumnezeu pentru fapta ta. Însă atunci monahii au dezvelit pieptul tău, şi toţi 
clevetitorii au încremenit căci erai femeie şi păcatul nu se putea face din pricini 
binecuvântate. Te rugăm să primeşti aceste laude: 

Bucură-te, că Dumnezeu ţi-a făcut dreptate după moarte; 

Bucură-te, că ocara s-a şters de la faţa ta; 

Bucură-te, că prigonitorii s-au smerit; 

Bucură-te, că au plâns şi şi-au cerut iertare; 

Bucură-te, că spuneau că din neştiinţă au greşit; 

Bucură-te, că l-au adus şi pe soţul tău din lume să te vadă; 

Bucură-te, că acesta s-a bucurat că a putut să îţi dea ultima sărutare; 

Bucură-te, că ne aduci lacrimi ca dar de mântuire; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 10 

Apoi s-au adunat mulțime mare de călugări toți cu lumânări şi tămâie, şi au în- 
gropat cinstitul tău trup, Sfântă Teodora, iar tu te bucurai de nesfârşita dragoste al 
lui Dumnezeu cântând cu Serafimii: Aliluia! 


Icosul 10 

Murind după o vreme egumenul, i-a luat locul Teodor, copilul care devenise mo- 
nah imbunătăţit, crescut de tine care i-ai fost şi mamă şi tată, Sfântă cuvioasă 
Teodora, iar noi te slăvim: 

Bucură-te, că şi soțul tău s-a călugărit; 

Bucură-te, că a trăit în chilia ta până la sfârșitul vieţi; 

Bucură-te, că Teodor ţi-a moştenit toate obiceiurile bune; 

Bucură-te, că acesta asculta întocmai de îndemnurile tale; 

Bucură-te, că le-a fost un părinte bun călugărilor; 

Bucură-te, povăţuindu-i la rândul lui spre mântuire; 

Bucură-te, că şi el s-a învrednicit de a fi primit în locaşurile cereşti; 

Bucură-te, că amândoi cântați acum slava Sfintei Treimi; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 11 

Lumina dumnezeiască a Raiului te hrăneşte acum, Sfântă Teodora, te îmbracă, te 
adapă, te bucură şi te face părtașă la praznicul veşniciei în Dumnezeu, iar cetele de 
sfinți şi sfinte te înconjoară în comuniunea deplină a trăirii slavei Domnului 
Hristos, căruia Îi strigaţi: Aliluia! 

Icosul 11 

Te-ai învrednicit de o asemenea fericire, Sfântă Teodora, pentru puterea cu care ai 
îndurat chinurile, prigoana, ocara, ruşinea şi asprimea pustiei, iar noi te chemăm în 
rugăciune aşa: 

Bucură-te, stingând focul patimilor cu lacrimile pocăinţei; 

Bucură-te, arzând spinii vrăjmașilor cu focul postului; 

Bucură-te, stea care ai răsărit pe cerul lumii pământeşti; 

Bucură-te, nestemată care acum luminezi din Împărăţia lui Dumnezeu; 

Bucură-te, că ai primit darul de a tămădui boli trupeşti şi sufleteşti; 

Bucură-te, că prin Duhul Sfânt îmblânzești fiarele sălbatice; 

Bucură-te, că ai umplut lacurile secate cu apă binecuvântată; 

Bucură-te, că dai putere şi întărire inimii noastre ispitite; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 12 

Te-ai rugat toată viaţa pentru iertare, Sfântă Teodora, cerându-i lui Dumnezeu să te 
primească din nou în ceata lui de fecioare, căci în tinereţe, păcătuind, ţi-ai vătămat 
fecioria sufletească şi te-ai tânguit amar pentru aceasta. lar Dumnezeu, care este 
Bun şi Milostiv, a primit izvorul lacrimilor tale şi te-a numit "mireasa Lui”, ca 
semn al iertării şi al binecuvântării Lui. Ne bucurăm și îi strigăm lui Dumnezeu 
pentru tine: Aliluia! 


Icosul 12 

A1 râvnit a duce viaţă îngerească şi l-ai biruit pe diavolul care odată te înşelase, 
Sfântă Teodora. Te chemăm şi noi în rugăciune şi te lăudăm: 

Bucură-te, că ai trăit în haine simple de păr; 

Bucură-te, risipind întunericul fărădelegilor noastre; 

Bucură-te, mijlocind iertare la tronul lui Dumnezeu; 

Bucură-te, ușurându-ne lanţul greu al păcatelor; 

Bucură-te, şi scapă-ne de noaptea patimilor; 

Bucură-te, surpând trufia deşartă a demonilor; 

Bucură-te, fiind femeie cu voinţă bărbătească; 

Bucură-te, că acum eşti sfântă cu putere cerească; 

Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 13 (de 3 ori) 
O, Sfântă binecuvântată Teodora, caută cu milă spre noi cei ce ne rugăm ţie, si 
mijlocește la Dumnezeu iertarea păcatelor, să ne ridice din negura patimilor, să dea 

putere inimii să răzbată prin ispite, şi nu ne lăsa să ne pierdem ci să ajungem ca 
mântuiți să li cântăm lui Dumnezeu din Rai: Aliluia! 


Se zice apoi, din nou: 


Icosul 1 

Îngerii cei luminoşi din Ceruri s-au mirat de bărbăţia cu care ai înfruntat firea fe- 
meiască, Sfântă Teodora, şi luând alt nume şi înfăţişare nouă te-ai arătat pe tine 
vrednică de a fi numită "dar cinstit şi iubit lui Dumnezeu”. Te rugăm să primeşti 
această rugăciune, prin care te slăvim așa: 

Bucură-te, cuget smerit şi ascultare desăvârșită; 

Bucură-te, nevoindu-te prin posturi îndelungate; 

Bucură-te, întărindu-ți voinţa cu voia lui Dumnezeu; 

Bucură-te, trăind viață îngerească în trup omenesc; 

Bucură-te, că ai supus sălbăticia fiarelor cu puterea Duhului Sfânt; 

Bucură-te, rănind vicleanul diavol cu sabia smereniei; 

Bucură-te, cea binecuvântată cu darul lacrimilor; 

Bucură-te, răbdând asprimea pustiei pentru dulceaţa Raiului lui Dumnezeu; 
Bucură-te, Sfântă cuvioasă Teodora, luminând sufletele noastre cu razele po- 
căinţei! 


Condacul 1 

Plângând amar pentru păcatul tău te-ai îmbrăcat în haină şi în cuget bărbătesc, 
Sfântă cuvioasă Teodora, iar prin rugăciune şi pocăință ai primit iertarea şi mila lui 
Dumnezeu, fericindu-te acum cu Îngerii în Rai. Caută şi spre noi cei mult păcătoşi 
care te strigăm cu umilință: Bucură-te, Sfântă cuvioasă Teodora, lumi-nând 
sufletele noastre cu razele pocăinţei! 


Apoi, se spune această rugăciune: 
Rugăciune către Sfânta cuvioasă Teodora 


Către cea plină de darurile Duhului Sfânt, care s-a îmbrăcat în haina şi nevoința de 
monah, ascunzându-și firea femeiască şi care s-a urcat în cămările Mirelui Hristos 
pe un munte de lacrimi şi căință, ne rugăm şi strigăm: Sfântă cuvioasă Teodora, 
caută din Cer și vezi necazurile noastre, căci s-au înmulțit ca nisipul mării şi oriun- 
de ne întoarcem, ele ne năpădesc fără îndurare. Ne încearcă boli trupești, neliniști 
sufleteşti, ocara lumii se face tot mai mare, nedreptatea de care suntem înconjurați 
ne sufocă judecata și ne ia toate puterile. 

Tu, cea care ai învins înşelăciunile diavolului, ajută-ne şi pe noi să ne izbăvim de 
ispitele lui. Alungă oamenii vicleni, strică vicleşugul lor, pune stavilă uneltirilor 
diavoleşti. Şi noi suntem copii lui Dumnezeu şi te rugăm să ne aperi cum l-ai apă- 
rat pe copilul Teodor prin poveţe duhovniceşti, dându-ne înțelepciune şi cum- 
pătare, stând lângă noi neclintită până la sfârşitul vieții. 


Te chemăm să ne aduci conştiinţa păcatului, că e boală de moarte veşnică, să ne 
arăţi când greşim, să ne dai puterea să nu mai păcătuim, punând în noi sclipirea 
minţii în a înţelege ispita și tresărirea inimii în a ne opune ei. Fii alături de Îngerul 
nostru păzitor ca un al doilea înger apărător de păcate, de patimi şi de toate relele 
acestei lumi care vin fie de la oameni, fie de la diavol. 


Îţi cinstim viaţa, ne închinăm slavei pe care ai dobândit-o în Cer prin atâtea ne- 
voințe, te iubim ca pe o ocrotitoare și te chemăm să ne călăuzeşti şi pe noi la 
sfârşitul vieţii, ca neatinși de demoni să primim binecuvântarea Domnului Hristos 
de a viețui veşnic în Împărăţia Tatălui, a Fiului şi a Sfântului Duh. Amin. 


Şi apoi se face Otpustul: Doamne, lisuse Hristoase, Fiul lui Dumnezeu pentru 
rugăciunile prea curatei Maicii Tale, ale Sfintei cuvioase Teodora şi ale tuturor 
Sfinţilor, miluieşte-ne şi ne mântuieşte pe noi. Amin! 

Sfânta Teodora din Alexandria 


11 Septembrie 
Egipt, sec. V 


Sfânta "Teodora era bogată şi de neam ales. Ea s-a măritat cu un bărbat bun, cu 
purtare aleasă şi credincios, numit Pafnutie, cu care trăia la Alexandria. 


Însă diavolul, a cărui ură pentru neamul omenesc este nestinsă, nu a putut răbda să 
vadă fericirea Teodorei. Astfel, el a semănat într-un oarecare tânăr bogat pofta 
fierbinte faţă de ea. Spre a o câştiga pentru sine, tânărul s-a dus la o vrăjitoare şi a 
plătit-o să facă farmece Teodorei şi s-o înduplece să se dea lui. Acea părtaşă a 
satanei a aranjat să stea de vorbă cu Teodora, reuşind să o zăpăcească şi să-i 
slăbească hotărârea. 


Curând, tânăra Teodora căzu în păcatul preacurviei. Insă îndată după aceea, mus- 
trarea cugetului o străpunse ca o sabie. Şi cu cât şi aducea aminte de fericirea sa de 
mai înainte şi de curăţia vieţii sale, cugetul începea să o chinuiască şi mai tare. 


In durerea de moarte a vinovăţiei şi remuşcării sale, ea aleargă la o mânăstire spre a 
afla mila şi iertarea lui Dumnezeu, mărturisindu-se pe faţă tuturor celor de acolo. 

Insă pentru a nu fi descoperită de soţul ei, cu care nu putea să dea faţă, s-a îmbrăcat 
în haine bărbătești, schimbându-și numele în Teodor, şi s-a călugărit într-o 
mânăstire de bărbați. 


Pocăinţa sa era atât de sinceră şi nevoinţele atât de stăruitoare, încât Dumnezeu 
a aflat-o vrednică de a face minuni. 1 s-a dat putere asupra fiarelor sălbatice, iar 
odată a vindecat un om sfâşiat de un leu. În vreme de secetă, a făcut cu 
rugăciunile ei să se umple lacurile de lângă mânăstire. 


Între timp, soţul ei jelea pierderea soţiei. Nu putea îndura gândul că ea fugise cu un 
alt bărbat. Astfel că Dumnezeu, în nesfârşita Sa milosârdie, i-a descoperit că nu 
îl părăsise pentru un alt bărbat, ci intrase în viaţa monahală. Aceasta i-a liniştit 
cugetul şi inima, deşi tot îi mai ducea dorul. 


După o vreme, Teodora a fost învinovăţită de unii călugări pizmaşi că a lăsat 
însărcinată pe o oarecare femeie nemăritată. Aducându-şi aminte de păcatul ei, nu 
s-a împotrivit învinovăţirii, ci a primit cu smerenie şi în tăcere să fie scoasă afară 
din mânăstire. A luat tăcută copilul şi l-a crescut ea însăşi în pustia din apropiere. 
După şapte ani, timp în care a biruit multe ispite şi năluciri drăceşti, egumenul 
mânăstirii a primit-o înapoi. 


Adevărata ei identitate a fost descoperită numai la moarte, doi ani mai târziu, în 
anul 490. Toţi se minunau de bunătatea şi răbdarea acelui „călugăr”, care crescuse 
un copil din flori al cărui tată nu avea cum să fie. lar egumenul mânăstirii a avut 
parte de o vedenie în care Teodora era primită în ceruri cu măreție de către o ceată 
de îngeri. 


Când a murit, Dumnezeu a îndreptat în chip minunat paşii soțului către 
mânăstirea ei. El a luat parte la îngroparea sa şi apoi s-a mutat în chilia ei, spre 
a-i continua luptele duhovniceşti şi spre a fi împreună cu ea în duh. Când a 
murit, a fost îngropat împreună cu ea. Se spune că copilul pe care l-a crescut şi 
educat întru credinţă a ajuns egumenul mânăstirii. 


Din „Căsătoria , cale spre sfinţenie” 
Ed. Sophia 2001 

